CELEX: C2005/057/67
Language: sk
Date: 2005-03-05 00:00:00
Title: Vec T-15/05: Žaloba podaná dňa 18. januára 2005: Wim De Waele proti Úradu pre harmonizáciu vnútorného trhu (ochranné známky a vzory)

5.3.2005   
            
            
               SK
            
            
               Úradný vestník Európskej únie
            
            
               C 57/40
            
         Žaloba podaná dňa 18. januára 2005: Wim De Waele proti Úradu pre harmonizáciu vnútorného trhu (ochranné známky a vzory)
   (Vec T-15/05)
   (2005/C 57/67)
   Jazyk konania: holandčina
   Wim De Waele, bydliskom v Bruges (Belgicko), v zastúpení: Paul Maeyaert a Samuel Granata, podal dňa 18. januára 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Žalobca navrhuje, aby Súd prvého stupňa:
   
               —
            
            
               zmenil a čiastočne zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 16. novembra 2004 (vec R 820/2004-1) v rozsahu, v akom sa vzťahuje na tovar druhu „črevá na mäsiarske účely“ v triede 18 alebo aspoň v rozsahu, v akom sa vzťahuje na tovar typu „črevá na mäsiarske účely určené na predaj profesionálom“,
            
         
               —
            
            
               zaviazal Úrad nahradiť trovy konania.
            
         Žalobné dôvody a hlavné tvrdenia
   
               Prihlasovaná ochranná známka:
            
            
               Trojrozmerná známka v tvare predĺženého objektu s ryhami, ktoré vedú doľava a doprava a vytvárajú geometrické vzory v tvare kosoštvorca pre tovary v triede 18, 29 a 30 – prihláška č. 3 050 531
            
         
               Rozhodnutie prieskumového pracovníka
            
            
               Prihláška sa zamieta.
            
         
               Rozhodnutie odvolacieho senátu:
            
            
               Odvolanie sa zamieta.
            
         
               Dôvody žaloby:
            
            
               Porušenie článku 7 ods. 1 písm. b) nariadenia Rady (ES) č. 40/94.